N. TORTORA Songs Download | N. TORTORA Songs MP3 Free Online - Hungama
Hungama ● Artists ● N. TORTORA Songs
N TORTORA Songs
Nun Me Scurda Maie
Tu pÃ© me io pÃ© te
N TORTORA Albums Railway appeal steams past £250,000 target in just 10 weeks | Evesham Journal
Santa's coming to Evesham this summer Is die kliënt werklik altyd reg? - Jou Werk | Solidariteit WêreldJou Werk | Solidariteit Wêreld
Tuis › Algemeen › Is die kliënt werklik altyd reg?
Is die kliënt werklik altyd reg?
“Is die kliënt altyd reg?” Dis ’n vraag wat die meeste sakelui gereeld vra en een waarop baie kliënte bevestigend sal antwoord. Maar is dit nie onregverdig van kliënte om te verwag om altyd en ten alle koste hul sin te kry nie, selfs al is hul eise onredelik?
Hier is ’n paar redes waarom die kliënt nie altyd reg is nie:
Onredelike kliënte beroof jou van jou beperkte hulpbronne
Elke sakeman of -vrou het beperkte hulpbronne soos tyd, geld en energie om aan sy/haarbesigheid of kliënte te bestee. Moenie toelaat dat kliënte wat herhaaldelik probleme veroorsaak jou onnodiglik van hierdie hulpbronne beroof nie, veral nie ná aanvanklike pogings om hom of haar tevrede te stel nie. In ’n wêreld wat kliëntgesentreerd is, fokus eerder op die kliënte wat ’n positiewe bydrae tot jou besigheid lewer. Geen besigheid is afhanklik van individuele kliënte nie. Dis belangriker om eerstens na die belange van die tientalle, soms honderde, ander getroue kliënte om te sien.
Hierdie ingesteldheid maak dit moeilik vir jou werknemers
Dis onredelik om nie jou werknemers se kant te kies teen dié van onverdraagsame, kritiese kliënte nie. Dis gewoonlik ook mense wat nooit met enigiets tevrede sal wees nie. Om jou werknemers se tevredenheid, geluk en doeltreffendheid te verseker, ondersteun hulle eerder. Respekteer hul oordeelsvermoë en opinie. Dis ’n groter verlies om ’n lojale werknemer te verloor as enkele onredelike kliënte. Dra die boodskap aan jou kliënte oor dat hulle belangrik is, maar nie onmisbaar nie. Dis jou werknemers wat jou help om die besigheid op te bou en in stand te hou. Boonop sal gelukkige en lojale werknemers uit hul pad gaan om (redelike) kliënte tevrede te stel.
Geld is nie naastenby alles nie
Kliënte met onrealistiese verwagtinge en eise (direk of indirek) is nie die geld werd wat jy verloor wanneer jy hulle verloor nie. Hulle is selfs nie die spanning en wrywing werd wat hulle by jou en jou werknemers veroorsaak nie. Verbreek eerder alle bande met sodanige kliënte en fokus jou tyd, waardigheid en emosionele gesondheid op diens aan die kliënte wat jou hulpbronne en grense respekteer en konsentreer daarop om nuwe kliënte te werf.
Kliënte is nie alwetend nie
Sommige kliënte probeer dikwels die indruk skep dat hulle alles weet. Hulle wil raad gee oor hoe jy jou besigheid moet bestuur, of hoe ’n produk of diens behoort te werk. Ongeag die aard van jou besigheid is dit ’n risiko om aan die kliënt die vryheid te gee om te wys hulle het al die kennis in pag en is altyd reg. Indien jou besigheid produkte vervaardig, beklemtoon op ’n rustige en vriendelike manier, in die teenwoordigheid van die kliënt, dat die vervaardiger die finale gesag dra. Deur die produk of diens volledig aan die kliënt te demonstreer en te verduidelik, help dit die kliënt om te begryp dat die vervaardiger oor die nodige kundigheid beskik.
Jy het nie elke kliënt nodig nie
Deur ’n enkele ontevrede, onvergenoegde kliënt te verloor, verloor jy dalk ’n bietjie wins. Dis ’n druppel in die emmer vergeleke met die feit dat hulle die moed van jou werknemers breek en baie spanning veroorsaak. Uiteindelik strek die verlies aan ’n enkele kliënt tot voordeel van die maatskappy se langtermyndoelwitte.
Uitmuntende kliëntediens is die kern van elke besigheid. Daarom moet elke besigheidseienaar hom daarop toespits om kliënte, binne redelike perke, tevrede te hou deur aan hul behoeftes te voldoen. Om egter van die standpunt uit te gaan dat die kliënt altyd reg is, is tot nadeel van enige besigheid. Dit demotiveer werknemers deur aan beledigende, aanvallende, kritiese, veeleisende kliënte mag te gee en ook ander kliënte aan slegte ervarings bloot te stel. Kweek by jou werknemers die vaardighede om ingeligte besluite te neem rakende moeilike kliënte. Moedig hulle aan om ten alle tye hul beste diens moontlik te lewer, sonder om aan onredelike kliënte onnodige mag te verleen.
Deur Wilma Bedford Om die ratte van sosiale en besigheidswiele glad te laat draai moet ons op ons maniere let – hoe outyds dit ook al mag klink. Alhoewel die etiket-reëls van die verlede steeds van toepassing is op tafelmaniere, sosiale omgang en kleredrag, noop moderne tegnologie ons om weer ... Lees meer
Die belangrikheid van dissipline in die werkplek
Deur Nico Strydom Dissipline word dikwels beskryf as die fondasie waarop enige werkplek funksioneer en die afdwing van dissipline sal tot ʼn meer produktiewe en minder stresvolle atmosfeer in die werkplek lei. Die doel van dissipline in die werkplek is onder meer om te verseker dat alle werknemers gelyke behandeling ... Lees meer
Keelvol? Moet ek bedank?
Deur Nico Strydom Met die einde van 2018 wat nader kruip, voel jy dalk dis tyd vir ʼn nuwe begin in 2019, veral as jy keelvol voel vir jou werk. Peter Kriel, hoofbestuurder van The Independent Institute of Education, meen egter die vooruitsig om jou bedankingsbrief te skryf en die ... Lees meer
1 2 3 … 207 Volgende »